CELEX: C2006/294/41
Language: et
Date: 2006-12-02 00:00:00
Title: Kohtuasi C-371/06: Eelotsusetaotlus, mille esitas Hoge Raad der Nederlanden 12. septembril 2006  — Benetton Group SpA versus G-Star International BV

2.12.2006   
            
            
               ET
            
            
               Euroopa Liidu Teataja
            
            
               C 294/23
            
         Eelotsusetaotlus, mille esitas Hoge Raad der Nederlanden 12. septembril 2006 — Benetton Group SpA versus G-Star International BV
   (Kohtuasi C-371/06)
   (2006/C 294/41)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Kassatsioonkaebuse esitaja: Benetton Group SpA
   
      Vastustaja kassatsioonimenetluses: G-Star International BV
   Eelotsuse küsimused
   
               1)
            
            
               Kas artikli 3 lõike 1 punkti e esimest taanet (1) tuleb tõlgendada nii, et selles sisalduv registreerimise keeld välistab kestvalt kuju kui kaubamärgi registreerimise, kui kaup on seda liiki, et selle välisilme ja kuju määravad oma ilu ja originaalsusega täielikult või olulisel määral kauba turuväärtuse, või ei kehti see keeld juhul, kui enne registreerimistaotluse esitamist on asjaomase kuju atraktiivsus avalikkuse jaoks kujunenud peamiselt kuju kui eristava tunnuse tuntuse tulemusel?
            
         
               2)
            
            
               Juhul kui esimesele küsimusele vastatakse viimati nimetatud viisil: millises ulatuses peab atraktiivsus olema saavutanud ülekaalu, selleks et registreerimise keeld enam ei kehtiks?
            
         
      (1)  Nõukogu 21. detsembri 1988. aasta esimene direktiiv 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92).